Lav et referat af nedenstående tekst:

Tekst:
Det har taget 15 måneder at bygge den 180 meter lange flydedok, Dock 5, som koster over 100 millioner kroner. Nu, efter 25 dages sejlads fra Tyrkiet, har den nået sit mål på Orskov Yard i Frederikshavn, hvor modtagelseskomiteen er sejlet ud for at møde den. - Det er helt vildt. Jeg har jo glædet mig enormt. Der har været op- og nedture undervejs, men det her er absolut en super god dag, siger Lars Fischer, Direktør, Orskov Yard. Ud over at øge kapaciteten, så kan dokken tage skibe ind, som stikker dybere end de andre dokker på Orskov Yard, og så er det nyt. - Vi ved det alle sammen. Ældre udstyr bruger du flere penge på at vedligeholde. Her er alt nyt. Det vil sige, at vores vedligeholdelsesomkostninger på den her, skulle være lave, forklarer Lars Fischer. Borgmester glæder sig over maritime-arbejdspladser Det går godt i den maritime branche i Frederikshavn. Havnen udvider, og store borerigge kommer til byen for at bliver serviceret eller hugget op. Dertil en ny flydedok til byen. Det betyder arbejdspladser, og det gør borgmesteren godt tilfreds. - I de her tider, hvor vi både får Thyra-felterne ind og hvor der er arbejdspladser i det, og Orskov får sådan en stor dok - selvfølgelig også med henblik på at skabe arbejdspladser, der er det svært ikke at smile om morgenen, siger Birgit S. Hansen (S). Bugserbåden skubber den nye dok det sidste stykke ind til kajen i Frederikshavn. Den nye flydedok afløser en gammel flydedok, som blev over 100 år gammel. Direktøren vil dog ikke love at det samme kommer til at ske med den nye. - Jeg kan ikke love dig, at den bliver 100 år, men 50 år skulle det i hvert fald gerne blive - og måske lidt mere, siger Lars Fischer.

Referat:
En kæmpe investering på mere end 100 millioner kroner er nu sejlet på plads i Frederikshavn. Den 180 meter lange flydedok er kommet.